text: Kvinde bed kvinde på en ellers rolig aften i nattelivet
  19 februar 2017 kl. 05.39
  I Esbjerg bed en kvinde umotiveret en anden kvinde, hvorefter kæresten også blev anholdt. 
  Lørdag aften og nat har været forholdsvis rolig i begge politikredse i TV SYDs område.
  I Esbjerg var der, udover almindelige optøjer i nattelivet, enkelte indbrud og spiritusbilister, også en voldssag.
  Søren Strægaard, vagtchef, Syd- og Sønderjyllands Politi: "Kvinden, der bed, havde sin kæreste med i byen. Han blev også anholdt, fordi han blev sur over, at kæresten blev anholdt."
  På et værtshus i Skolegade i Esbjerg bider en 20-årig kvinde umotiveret en anden kvinde, siger vagtchef hos Syd- og Sønderjyllands Politi, Søren Strægaard, til TV SYD og fortsætter:
  - Kvinden, der bed, havde sin kæreste med i byen. Han blev også anholdt, fordi han blev sur over, at kæresten blev anholdt. Så han er nu sigtet for overtrædelse af ordensbekendtgørelsen.
  Derudover melder Syd- og Sønderjyllands Politi om en forholdsvis stille lørdag nat.
  Samme melding kommer fra Sydøstjyllands Politi.
  - Der har været et slagsmål udenfor Zwei Grosse Bier Bar i Horsens. De to stridende personer er nu begge sigtet for overtrædelse af ordensbekendtgørelsen, fortæller vagtchef hos Sydøstjyllands Politi, Mikkel Ross, til TV SYD, og slutter:
  - Derudover en spiritusbilist – og ja, bare sådan lidt fra nattelivet.
  En forholdsvis stille og rolig nat i det Syd og Sønderjyske, med lidt bøvl i nattelivet, enkelte indbrud og spiritusbilister.#politidk
  
  